text: Så er valget i gang på TV SYD
  25 oktober 2017 kl. 05.15
  TV SYDs valgdækning begynder onsdag aften på Fanø og kommer rundt i alle 14 kommuner  og Region Syddanmark inden kommunalvalget den 21. november.
  Der er en lille måned til kommunalvalget, og i aften går det løs med den første valgdebat på TV SYD+. Fanø Skole lægger lokaler til den første af 15 debatter, hvor en kandidat fra hvert parti og liste deltager. Derefter går det rundt i hele Syd- og Sønderjylland helt op til valget tirsdag den 21. november.
  TV SYD var i september rundt i alle 14 kommuner for at tale med folk.
  Claus Christensen, chefredaktør, TV SYD: "Vores dækning af dette valg tager afsæt i borgernes dagsorden."
  - Vores dækning af dette valg tager afsæt i borgernes dagsorden. Vi spurgte syd- og sønderjyderne om, hvad der optager dem i deres hverdag. Det vil både debatterne på TV SYD+ og vores øvrige valgdækning bære præg af, siger TV SYDs chefredaktør Claus Christensen.
  Om baggrunden for at høre, hvad folk i regionen mener, siger han:
  - Det er helt afgørende for os, at vi ikke sidder i Kolding og gætter på, hvad der betyder noget for vores seere. Hvis vi skal være med til at klæde seerne på til at træffe et valg, skal vi sørge for, at politikerne giver brugbare svar på de emner, der er allervigtigst i de enkelte kommuner. Det sætter vi alle vores kræfter ind på.
  Valgdebatterne sendes direkte på TV SYD+ klokken 19.55. Den sidste debat foregår søndag den 19. november - to dage før valget  - i forhallen på Kolding Sygehus. (Se oversigten nedenfor).
  Du kan altid skrive til os på valg@tvsyd.dk, hvis du har noget på hjertet, som du synes, vi skal beskæftige os med.
  Her sender TV SYD debat fra:
  FANØ   25-okt   Fanø Skole   Stadionvej 17, 6720 FanøTØNDER   26-okt   Tønder Museum   Kongevej 51, 6270 TønderBILLUND   30-okt   Billund Lufthavn   Passagerterminalen 10, 7190 BillundHEDENSTED   31-okt   BGI Akademiet   Gramvej 3, 8783 HornsyldVEJEN   01-nov   Askov Højskole   Maltvej 1, 6600 VejenVARDE   02-nov   Tirpitz   Tirpitzvej 1, 6857 BlåvandFREDERICIA   06-nov   Tøjhuset   Gothersgade 34, 7000 FredericiaAlt optaget KOLDING   07-nov   Mungo Park   Fredericiagade 1, 6000 Kolding Alt optaget AABENRAA   08-nov   Folkehjem   Haderslevvej 7, 6200 Aabenraa VEJLE   09-nov   Spinderihallerne   Spinderigade 11, 7100 VejleHORSENS   13-nov   Industrimuseet   Gasvej 17-19, 8700 HorsensHADERSLEV   14-nov   VUC   Chr. X's Vej 39, 6100 HaderslevESBJERG   15-nov   Musikhuset   Havnegade 18, 6700 EsbjergSØNDERBORG   16-nov   Alsion, Cafeen   Alsion 2, 6400 SønderborgREGION SYDDANMARK   19-nov   Kolding Sygehus, forhallen   Sygehusvej 24, 6000 Kolding
  
  